Artikler til Tungrocken   
– klar for å limes inn i adminpanel

# Pass på å lime inn i riktig felt!!!!

Konsertanmeldelse: <br> AC/DC - Reduserte, men maksimale

Medlemmene har falt som fluer. Men rock ´n´ roll-toget AC/DC durer videre.

<br><br>Valle Hovin, Oslo<br>Publikum: 40.000 (fullt)<br>

<p>Det er vel å banne i kjerka. Men AC/DC på Valle Hovin i 2015 var faktisk et par hakk bedre enn AC/DC på Valle Hovin i 2010.

Dette til tross for at de nå reiser rundt uten den suverent hardtslående, men bedagelige trommeslageren Phil Rudd og – aller verst – gode broder Malcolm: Sologitaristen Angus Youngs stødige, stoiske bror, og mange menneskers absolutte favorittmedlem i AC/DC.

Han var sårt savnet, trass i at familiebedriftens nevø, Stevie Young, så absolutt ikke gjorde skam på seg (eller dem).</p>

<p>På den annen side: Et utpreget veldrevet og usentimentalt band som AC/DC, lar seg ikke lett vippe av pinnen.

De overlevde den uerstattelige vokalisten Bon Scotts død i 1980. Og de har overlevd det siste, elendige året i sin over 40 år lange historie.

Sist de var her, var flyet deres sterkt forsinket.

Det bar konserten preg av. Showet ble vingeklippet; vi ble snytt for den tradisjonelle avslutningen (ritualer er hardrockens livsblod, og en AC/DC-konsert skal avsluttes med «For Those About To Rock (We Salute You»)».

Bandet syntes rent generelt å lide under hastverk.</p>

<p>Ikke så i kveld, da bandet hadde all verdens tid, og fikk gjort alt de skulle og vel så det (Angus har droppet det gamle «strippenummeret», men det er greit. Det var ikke så gøy).

Brian Johnson var til tider ustabil. Rotet med tekstene, fikk ikke finjustert den umenneskelige tåkeluren av en røst han har.

Men Angus Young var i sitt seksti år gamle livs form, og det er sannelig det viktigste i denne sammenhengen.

Han er et absurd syn: En knøttliten kar i skoleuniform, med en SG over kroppen som er nesten like stor som ham.

Men han personifiserer en viss type gitarhelt: Han som er opptatt av fart og intensitet og fjellstøtt «groove».

I 2015, mer enn noen gang før, er AC/DC hans band, og hans band alene. I kveld forvaltet han familiearven på beste vis. </p>

<p><strong>Konserten låt for låt:</strong></p>

<P><strong>«Rock Or Bust»</strong><br>

Artig «forfilm», hvori menn går på månen (jubileum nå førstkommende mandag, folkens) og finner … et brennende krater med AC/DC-logo. Så fyrverkeri, og Angus trippende ut på scenen. Skoleuniformen er sort i aften, lua og slipset irrgrønt. Det låter som AC/DC, kan du si. </p>

<p><strong>«Shoot To Thrill»</strong><br>

Brian Johnson ser ut som en bryggesjauer, og låter – ikke helt upassende – som en tåkelur som er gått tom for Cosylan. Chris Slade er en mer «proaktiv» trommeslager enn den guddommelig «laidback» Phil Rudd (som jo dog har mange andre, dårligere sider). Angus gjør den frenetiske «duckwalken» sin med uforminsket energi, og spiller sin første skikkelige solo. Kveldens første koordinerte klappsalver er også et faktum.</p>

<p><strong>«Hell Ain’t A Bad Place To Be»</strong><br>

Angus er i gang med den speedfrikete munntyggingen sin, lua er falt av og et høyt hårfeste kommet til syne. Man har fått summet seg, og registrert at det jo dessverre ikke er Malcolm Young som står der til venstre, foran den massive veggen av falske Marshall-forsterkere. Men snarere nevøen Steve «Stevie» Young». Han gjør jobben sin godt, det er ikke det.</p>

<p><strong>«Back In Black»</strong><br>

Litt av en luksus å kunne brenne av en slik vinner som låt nummer fire. AC/DCs mest funky låt (hvem har ikke glemt de norske brødrene, eh, Brothers funktolkning fra det tidlige nittitallet?) besitter ikke bare ett, men tre ur-gitarriff. Og Slade slår den som Rudd ville ha gjort – tungt, enkelt, svingende.</p>

<p><strong>«Play Ball»</strong><br>

Den beste fra bandets siste, «Rock Or Bust». En ublu søknad om å overta The White Stripes’ «Seven Nation Army»s posisjon som alle amerikanske sportsevenementers favorittsang. Lyden er høy, men ikke vondt høy, og Angus spiller den lille gitarfiguren etter refrenget nesten grasiøst. Han spiller aldri surt, eller «feil». Det gjorde ikke broren hans heller.</p>

<p><strong>«Dirty Deeds Done Dirt Cheap»</strong><br>

Fra den gangen da AC/DC nesten låt som et punkband: Skitten, hissig, full av overstyrt energi. Johnson danser lidderlig rundt Young (de to er visst ikke verdens beste venner); Young stikker av og ut på venstreflanken, giktisk labbende som en zombie med en Gibson SG. Han tar en solo helt alene på tampen, og demonstrerer sin absolutte kontroll over instrumentet.</p>

<p><strong>«Thunderstruck»</strong><br>

Den mest harry av alle AC/DCs utallige harry låter (det er ment som en kompliment). Det er som om en professor er gått inn i et laboratorium med kun én ting for øyet: Å fremstille tidenes mest idiotsikre stadionrockknuser, med The Who-parafraseringer og det hele. Resultatet knuser denne stadion, for å si det pent. Youngs «duckwalk» filmes fra undersiden. Det er liv ved de 60.</p>

<p><strong>«High Voltage»</strong><br>

Det finnes mennesker i verden som foretrekker Johnson fremfor bandets gamle vokalist Bon Scott (jeg kjenner selv to). I denne synger han småfalskt til tider, når han ikke prøver å få publikum til å messe «Malcolm Young» i den pliktskyldige allsangavdeling. Litt utspilt låt også, må det være lov å mene. Men. «It’s rock’n’roll», mener Johnson. Og det er det jo.</p>

<p><strong>«Rock’n’Roll Train»</strong><br>

Den eneste fra bandets forrige album, «Black Ice», som har fått lov å være med videre. Så er den da også dét overlessede albumets suverent beste låt. Koringen, ved Stevie og bassist Cliff Williams, høres imidlertid merkelig hyeneaktig ut. Og selv om den var best på «Black Ice», betyr ikke det at den er sånn best best.</p>

<p><strong>«Hells Bells»</strong><br>

Denne, derimot, er best best. Bandets «svarteste», seigeste låt. Den svære kirkeklokken svinger faretruende over scenen. Ingen ulykker nå, vær så snill: Man husker den fatale U2-konserten her opp på slutten av nittitallet, da bandet gikk inn i en stor plastikksitron, og ikke kom seg ut igjen. I gamle dager ville Johnson ha besteget klokken, og svingt med den. Det gjør han ikke lenger. Men ellers er dette sånn rock som stadioner ble bygd for.</p>

<p><strong>«Baptism By Fire»</strong><br>

Dusinvare fra «Rock Or Bust». Det er blitt mørkt nok til at man kan begynne å nyte de mange røde, lysende djevelhornene i plast ute i publikumsmassen – bandets beste «merch»-produkt. AC/DC er et typisk «T-skjorteband». Et slikt orkester folk går og ser iført turneskjorten fra den forrige turneen (eller en tidligere). Men det er forbløffende få slike å se her i kveld. Foruroligende!</p>

<p><strong>«You Shook Me All Night Long»</strong><br>

Johnson klarer å bomme i det første verset her, i en låt han har sunget i 35 år. Folk kunne ikke bry seg mindre, og danser – vel, hopper opp og ned ­– som besatte, med eller uten innsmuglede selfiestenger. Kan ikke fri meg for tanken på at Rudd ville ha fått ytterligere schwung over denne.</p>

<p><strong>«Sin City»</strong><br>

Johnson synger i perioder «normalt», altså uten den verste forkjølelsen, i denne. Han går bort på venstre side og klager på noe, sikkert at han ikke kan høre sin egen heshet i monitor eller noe. Akk! Dømt til å synge som et normalt menneske. Det bedrer seg. Men noe rusk i maskineriet her. Det kan skje med selv de mest rutinerte stadionbikkjene.</p>

<p><strong>«Shot Down In Flames»</strong><br>

Bandets tandre ballade om å gå ut på byen og jakte «good love», bare for å bli avvist på det mest brutale vis – i flammer! Rutinen er tilbake. Men låten blir ikke så mye mer enn nettopp rutine.</p>

<p><strong>«Have A Drink On Me»</strong><br>

Stevie Young beveger seg noe mer enn salige Malcolm. Det innebærer at han beveger seg et par meter til venstre eller høyre eller frem eller tilbake. Malcolm nøyde seg stort sett med å stikke hodet frem mot mikrofonen når han skulle kore, samt trampe frenetisk med føttene. «Have A Drink On Me» er ikke det sterkeste kortet fra «Back In Black» (1980). På den annen side begynner scenen, som så ganske naken ut innledningsvis, å nyte godt av lysproduksjonen nå. Og snart kommer kanonene!</p>

<p><strong>«T.N.T.»</strong><br>

En ultimat neandertalerrocker, og en destillasjon av bandets basale appell. Johnson virker ikke hundre prosent tilstedeværende, liksom. Men Young er svært løs i snippen, med skjorta for lengst utenpå kortbuksene, spesielt i avslutningen, da tempoet dobles og gitarspillet blir kakofonisk.</p>

<p><strong>«Whole Lotta Rosie»</strong><br>

Et gigantisk oppblåsbart kvinnemenneske i flosshatt (hvorfor floss?) og det man i gamle dager kalte et «raffsett» dukker opp der bak. Hun har dollarsedler stukket ned i nettingstrømpene, og stryker seg «forførerisk» over låret. Kvinnesynet er kan hende semmert her i gården, men rocken er upåklagelig. Youngs iltre solo føles som ildkuler i ørene – lyden er blitt gradvis høyere – og avslutningen er kontrollert kaos. Stas.</p>

<p><strong>«Let There Be Rock»</strong><br>

Skapelsesberetningen, boogie-style. En fyr til høyre her blir så forfjamset av begeistring (og kanskje litt øl) at han faller bakover på rumpa på tribunen. Hvite lys blender publikum, strategisk nok idet Johnson befaler «let there be light!». Young innleder en lang, lang solo. Den er innledningsvis en kavalkade over boogierockens alle triks, fremført med et overskudd som må sies å være fantastisk etter så mange år i faget. Svetten renner, og jeg undrer meg over at blodet i fingrene hans ikke gjør det samme. Han spiller med kun venstrehånden (bedre enn de fleste spiller med to); faller til gulvet, bukter seg rundt på gulvet som et insekt i rigor mortis, spretter opp igjen og løper opp over trommene for å avslutte helt alene, hele tiden trippende på de korte beina sine. For en oppvisning. Bare å ta av seg djevelhornene i respekt.</p>

<p><strong>«Highway To Hell»</strong><br>

Tanken på at det kanskje er den siste gang vi ser dette i Norge – flammene på scenen, publikum badet i rødt, de blinkende djevelhornene, åtti tusen armer i været som feirer det faktum at vi er på vei lukt til helvete – gjør denne ekstra, eh, søt. Prikkfritt spilt.</p>

<p><strong>«For Those About To Rock (We Salute You)»</strong><br>

Kanoner! (Tolv i tallet; seks bakpå scenen og seks ute på sidene). Johnsons aller mest blodskutte, ballesprengte, pissetrengte «yeah, yeah, yeeeeeah». Kanonene låter relativt spinkle, det er så. Men det gjør ikke Angus, som står for nok en oppvisning på SGen. Godt å få sett dette på norsk jord igjen. Forrige gang de var her oppe, var de sterkt forsinket på grunn av sen landing på Gardemoen – og vi ble snytt for avslutningen (og kanonene!).</p>

<strong>MORTEN STÅLE NILSEN</strong>

/images/ACDC1.jpg

AaWOcyCaOAQ

Plateanmeldelse: <br>AC/DC - «Rock Or Bust»

Ingenting er som før. Men alt er som før.<br><br>

AC/DC<br>

«Rock Or Bust»<br>

(Columbia/Sony)<br>

<p>Skal si 2014 ble AC/DCs annus horribilis. Verre enn selv 1980, året da den klassiske vokalisten deres, den sjarmerende sleazebag’en Bon Scott, døde.

Først kom nyheten om at Malcolm Young – rytmegitarist, storebror og på mange måter bandets bankende hjerte – lider av demens, og ikke er i stand til å returnere til bandet.

Tragisk, og det skulle bli verre. For bare drøye to uker siden ble Phil Rudd pågrepet for narkotikabesittelse og for å ha planlagt leiemord. Sistnevnte siktelse frafalt. Men trommeslageren kommer neppe noen gang tilbake til bandet (som han er blitt sparket ut av én gang før, i 1983).</p>

﻿<p>AC/DC – verdens mest forutsigbare rockband, liksom? Ikke nå lenger, selv om overraskelsene er av den ekstremt kjipe typen.

Men kan vi høre det? Selvsagt ikke. Det skulle tatt seg ut.

Alle de 11 sangene på «Rock Or Bust» er kreditert brødrene Malcolm og Angus Young, noe som synes å bekrefte mistanken om at det vi sitter med her er gamle låter og riff som av forskjellige årsaker ikke er blitt realiserte før nå. Det gir i alle fall et skinn av kontinuitet.

Det er dessuten Rudd som slår takten – enkelt, tungt og svingende, cirka et halvt mikrosekund på etterskudd. Bandet har dessuten gått til det stadig mer vanlige skrittet å erstatte et frafalt medlem med en person fra den utvidede slekten (Bruce Springsteen og Van Halen har også gjort det). Nærmere bestemt Young-nevøen Stevie. Han spiller rytmegitar her, og møtte – i motsetning til Rudd – opp da de nye bandbildene skulle tas.</p>

<p>Den viktigste indikasjonen på at vi snakker om opprettholdelse av normal service rent musikalsk, er imidlertid at ordet «rock» forekommer i hele fire sangtitler. Tittelkuttet, selvsagt, et av de absolutt beste kuttene her. Samt «Rock The House», som rapper riff- og rytmetriks fra Led Zeppelins «Black Dog».

«Got Some Rock & Roll Thunder» – med sitt utrettelige boogieriff og sine bløte håndklapp – må vel være noe á la den optimale AC/DC-tittelen, manglende sex-ordspill til tross. Da får det heller være at «Rock The Blues Away» er en litt klein semipopsang i tradisjonen fra det forrige albumets «Anything Goes» – veldig lik, er den – og falbyr en serie nesten beundringsverdig trette enderim: «Drivin’ in my car / headin’ for the local bar / pickin’ up my girl tonight / everything’s gonna be allright».

Som vanlig er på «nyere» AC/DC-album, det vil si de fra de siste 35 årene, ligger de beste låtene helt på toppen. Jeg tenker på det nevnte tittelkuttet, en slik småfunky hardrocklåt som de perfeksjonerte på «Back In Black» (1980). Og jeg tenker aller mest på «Play Ball», som i tillegg til boogieriffet kan by på to ulike, bluesy gitarfigurer – én i høyrekanalen under versene, og én skikkelig fin én til venstre under refrenget.</p>

<p>Om «Rock Or Bust» har en fremtidig klassiker, en sang som kan bli igjen på settet deres om de skulle makte enda ett album og enda en konsertturné etter 2015, så er det den. Tittelen og temaet er jo dessuten en åpenbar søknad om å få evig liv på fotballstadioner verden over.</p>

<p>Og så er det alle de mer ordinære komposisjonene da, de som egentlig bare har Angus Youngs skarpe gitarspill å by på. «Miss Adventure», for eksempel. Den er, i likhet med «Dogs Of War» og «Hard Times», påklistret et unødvendig allsangrefreng. Eller de to Aerosmith-aktige stamperne som avslutter platen uten å gjøre varig inntrykk, «Sweet Candy» og «Emission Control».</p>

<p>På den annen side føles er dette et liketil og ujålete AC/DC-album, renskåret og løst i snippen på en måte som den alt for langspilte forgjengeren «Black Ice» (2008) ikke var. Den deler et bluespreg med «Stiff Upper Lip» (2000), og rekker ikke å bli anmasende i løpet av sine 35 korte minutter.

«Rock Or Bust»s egentlige oppgave, er denne: Å overbevise en enorm fanskare om at alt er som før, selv om ingenting er som før, og med det lansere en innbringende verdensturné. Det kommer AC/DC til å klare, selv uten Malcolm Young og Phil Rudd.<br>

<strong>BESTE LÅT: «Play Ball»</strong></p>

<strong>MORTEN STÅLE NILSEN</strong>

/images/ACDC2.jpg

TT8e7i0ccLQ

Ozzy & co. tar farvel i Norge

Ozzy Osborne og resten av Black Sabbath avslutter karrieren i Norge til sommeren.

<p>Tons of Rock i juni neste år. 45 år etter første norgeskonsert holder de sin aller siste i Halden.

– Dette er stort. Det er stort for Tons of Rock, men det er også stort for musikknorge. Det er definitivt siste turné for Black Sabbath.</p>

<p>De har selv sagt at de har blitt for gamle til dette, og det må vi nesten tro på, sier Svein Bjørge, daglig leder for festivalen.<br>

Gitarist og grunnlegger av bandet, Tony Iommi, har meddelt at dette blir aller siste runde for Black Sabbath. Derfor heter også turnen «The End».</p>

<p><strong>Tror på utsolgt festival</strong><br>

45 år etter at bandet hadde sine første konserter i Norge, skal de altså avslutte på Fredriksten festning i Halden.<br>

Black Sabbath blir sett på som et av de første heavy metal-band. Det sies ofte at det var Black Sabbath som fant opp musikksjangeren heavy metal med sine tunge gitarriff, skriver Wikipedia.

De skriver blant annet at TV-kanalen VH1 har listet dem som det nest største hardrock-bandet i historien, kun slått av Led Zeppelin.<br>

Bandet har vunnet Grammy Award og ble dannet i Birmingham i 1968 under navnet «Earth», men tok navnet til en gammel skrekkfilm, Black Sabbath.</p>

<p>– Det blir rart at dette er siste gangen. Hvem har ikke et slags forhold til Black Sabbath? Jeg husker da jeg var 15-16 år gammel og hørte strofene som med tiden har blitt legendariske for første gang. De er et av verdens viktigste rockeband uansett sjanger, og band man har vokst opp med er band man ikke vil se slutte, sier Bjørge.<br>

For han er det selvsagt en annen oppside av at Black Sabbath tar turen til Halden, i tillegg til den uendelige nostalgien:<br>

– Det betyr høyst sannsynlig at vi selger ut festivalen.</p>

<strong>Mathias Lunde Kristoffersen </strong>

/images/BlackSabbath.jpg

hkXHsK4AQPs

Når dommedagsklokkene ringer til fest

Tre album ut i karrieren er Ghost verdensherredømme nært

<p>Allerede på forrige album, Infestissumam, var linköpingbandet i marsjfart på vei inn i megalomanien. Med Meliora har de nådd målet – og dét med en plate som samler hardrock, pompøsitet og riffkunst i en uhellig treenighet. Resultatet er den mest underholdende utgivelsen i sjangeren på mange år.</p>

<p>De har hatt en interessant karrierekurve. Med Opus Eponymous var det fortsatt noe mytisk og skummelt over bandet (som fortsatt tviholder på anonymiteten). Kjapt etterpå, i oppspillet mot Infestissumam merket man derimot at bandet både låt større og favnet bredere enn man skulle tro etter debutskiven (og nå henger med fyrer som han her). Låter med like mye dommedagsstemning som «Death Knell» får vi derfor neppe igjen. Men: som rent nytelsesprodukt er Meliora det beste de har kommet med (selv om noen her kanskje vil nevne en spesifikk type merch). Dyrkelsen er denne gang full av smilende smådjevler, stappfull av låtmateriale som bør få opp gliset til folk som oppga Metallica etter 1991.</p>

<p>Okkultismen er fortsatt på plass. Fra den The House Of The Devil-aktige estetikken de går for i videoene, til albumomslaget (en referanse til Metropolis) og det resterende visuelle uttrykket. I musikken tar den imidlertid mindre plass enn før, der låtskriver A Ghoul Songwriter vrir tekstene noe mer utover fra å kun dreie seg om satandyrkelsen til mer universelle tema (selv om man naturligvis også finner låter som heter «Devil Church» og «Deus In Absentia»). Derfor føles førstesingel «Cirice» overraskende flerdimensjonal også i teksten, selv om det totalt overskygges av at den riff for riff er en av årets beste hardrocklåter.</p>

<p>Klas Åhlund (Robyn, Katy Perry, Melody Club) produserer, og dét er et klokt valg. Sammenlignet med Infestissumam føles Meliora varmere, lekrere og mer punchy. Det er null stadionfrykt å spore her, og albumet er også svært tilfredsstillende sammensatt. Fra den storslåtte, mykt inviterende åpningslåten «Spirit» over i første solide hakeslepp «From The Pinnacle To The Pit» varieres det både i riffstyrke og intensitet, opptødd med et par interludier før man avslutter så storstilt som man bare orker. Ikke ofte man kommer over en lydpakke som har en så bunngroovy trommelyd, så engleaktig kor og så skarpe sologitarlyder samtidig.</p>

<p>Mesterstykket er «He Is». En hysterisk kompott av sekstitallsklimpring, avgrunn, powerballade og ren pop som kulminerer i et hårete allsangsrefreng som for en stakket stund kan omdøpe dem til Simon & Borknagarfunkel. Den beste låten bandet har laget så langt, og det sier ikke lite – bare på Meliora står «Deus in Absentia», «Absolution» og «From The Pinnacle To The Pit» og slåss mot «Ritual», «Elizabeth», «Ghuleh/Zombie Queen» og «Year Zero».</p>

<p>Ghosts uavbrutte musikalske flørting med en spredt fane av fordums rockvidundere (Roky Erickson, Metallica, Queen, en bunke NWOBHM-band) passer så vanvittig bra med en pop- og orkestreringsteft som tyder på at flere av bandmedlemmene har erfaring innen andre sjangere. Det er kanskje dette som var utgangspunktet for den opprinnelige maskepi, men nå har ihvertfall lekenheten anonymiteten tillater slått ut i full låtskrivingsblomst.</p>

<p>Meliora vokser seg etter hver lytt til noe som kan stå igjen som et referansepunkt for hvordan fengende hardrock kunne briljere også på 2010-tallet, mange år etter maskefall. Åpne stadiondørene, nå.</p>

<strong>JØRGEN HEGSTAD</strong>

/images/Ghost.jpg

6A-IoOEPbUs

Plateanmeldelse:<br>

Iron Maiden – «The Book Of Souls»

Ingen kan Iron Maiden bedre enn Iron Maiden.<br><br>

Iron Maiden<br>

«The Book Of Souls»<br>

(Parlophone/Warner)<br>

<p>Fans har ikke ventet forgjeves på Iron Maidens første album på fem år, forsinket på grunn av vokalist Bruce Dickinsons kreftbehandling (ergo ingen turné før tidligst neste år!). Her er de nemlig tilbake med imponerende hundreprosents vitalitet.</p>

<p>Dickinson fant tilfeldigvis kreftkuler både i nakke og bak tungen (!), men agerer luftvernsirene som aldri før. Han er – som vanlig – det perfekte stikket inn i en flodbølge av gitarer. Som alltid i Iron Maiden-sammenheng er dette en plate hvor bandets tre gitarister får sagt sitt, for å uttrykke det mildt.

Men gitarene – enten det er i soli, som komp eller som riffvegger og dobbeltløp over Dickinsons stemme – har både energi og vilje nok til å skremme noviser i faget som ønsker seg Maidens posisjon.</p>

<p>Men egentlig er ikke denne truet i det hele tatt. Iron Maiden har holdt et overveldende nivå etter at Bruce Dickinson kom tilbake til bandet i 2000. I guttas sjanger er det knapt noen andre som har befunnet seg på det samme, jevne nivået, med en historie som går nesten 40 år tilbake i tid, da bassist Steve Harris samlet de første rekruttene til det som skulle bli ett av verdens største – om ikke det aller største – metalbandet på kloden.</p>

<p>«The Book Of Souls» – inspirert av mayakulturens tro på at sjeler aldri dør – er klassisk Iron Maiden. Dickinson og de tre gitaristene er nevnt; vi kommer heller ikke utenom disse intrikate, keltiskinspirerte melodilinjene som understrekes nettopp av tvillinggitarene – eventuelt trilling – fra Adrian Smith, Janick Gers og Dave Murray.</p>

<p>Her dominerer de uten sidestykke i den moderne Maiden-historien, og spesielt i «The Red And The Black» og «Shadows Of The Valley» duelleres det med keltiske strenger på en måte vi må tilbake til 1979 og Thin Lizzys «Black Rose (Róisin Dubh)» for å finne maken til.</p>

<p>En smule overambisiøst blir det når Bruce Dickinson avslutningsvis entrer pianokrakken på Iron Maidens lengste låt noensinne – den er over 18 minutter! Men «Empire Of The Clouds» er en metal-suite der det progressive fortoner seg utdatert i denne sammenhengen, dessverre.

Låten fremstår litt unødvendig og i overkant dommedagsdyster. Jeg mer enn aner at Dickinson akkurat denne gangen har fått sine ideer lettere gjennom enn tidligere.</p>

<p>Heldigvis påvirker ikke dette det helhetlige resultatet; «The Book Of Souls» er en plate du må ha som langvarig fan. Og en plate du bør kjøpe om du er i ferd med å oppdage metal, og vil vite hvordan pionerene til «the new wave of british heavy metal» egentlig låter.

Oppskriften er gammel, resultatet heldigvis forfriskende og nytt hver gang.</p>

<strong>STEIN ØSTBØ</strong>

/images/IronMaiden1.jpg

-F7A24f6gNc

Rockelegender til Norge

Neste sommer kan norske fans få hoppe rundt til både «Run To The Hills» og «Number Of The Beast» når Iron Maiden spiller på Telenor Arena.

<p>Rockebandet slapp nylig albumet «The Book of Souls», som gikk rett til topps på VG-lista, og det er dette albumet, og en rekke andre låter, de nå tar med seg på turné.<br>

 Den 15. juni neste år står Oslo og Telenor Arena på plakaten, melder konsertarrangøren Live Nation i en pressemelding.</p>

<p>«Vi gleder oss til å komme tilbake på turné. Maiden elsker turnélivet, og å komme ut til våre fans er også det vi liker best. [...] Telenor Arena er et flott sted å holde konsert. Sist vi var i Oslo var i 2011, så det blir flott å få se all fansen vår der igjen»,sier vokalisten Bruce Dickinson.<br>

Da bandet legger ut på turneen neste år har det gått 19 måneder siden de sist var på veien - da med «Maiden England»-turneen.</p>

<p><strong>Svensk oppvarming</strong><br>

Iron Maidens siste album, «The Book of Souls», som kom i begynnelsen av september fikk en femmer på terningen av VGs anmelder, som mente at «Ingen kan Iron Maiden bedre enn Iron Maiden.»

Det er det svenske bandet Ghost som varmer opp for rockelegendene. Svenskene ga nylig ut albumet «Meliora», som fikk en firer på terningen av VGs anmelder.<br>

I tillegg til at rockelegendene tar turen innom Oslo på neste års turné, skal bandet besøke 34 andre land - og gjøre sitt første besøk i Kina og El Salvador.

Iron Maiden har siden 1975 laget rockelåter for fans verden over, og sluppet store hits som «The Trooper», «Speed Of Light» og «Fear Of The Dark».</p>

<p>Bruce Dickinson forlot Iron Maiden i 1993 for å fokusere på sin egen solokarriere, men bandet ble gjenforent seks år senere. Han ble kåret til årets mann innen musikk i Storbritannia i 2006. I juli 2011 ble Dickinson tildelt en æresdoktorgrad i musikk ved Queen Mary, University of London, der han studerte historie på 1970-tallet.</p>

<p>Iron Maiden har hatt 23 album inne på VG-lista, og kan skilte med en tredjeplass som beste notering på VG-lista Topp 20 - da med låten «Be Quick Or Be Dead».</p>

<strong>FELICIA AVLSING</strong>

/images/IronMaiden2.jpg

-QEb0iZ9uxc

Konsertanmeldelse:<br>

Overbevisende Metallica i Bergen

Fra «meh...» til «ah!» på 129 minutter.<br><br>

KONSERT: Metallica<br>

STED: Koengen, Bergen<br>

PUBLIKUM: ca. 23.000 (utsolgt)<br>

<p>Meh.<br>

James Hetfield entrer scenen og sier «Before we start I would like to say...»

Og så begynner de med «Fuel». En helt grei låt fra en ganske kjedelig plate. Frekk ildpåleggelse over livekamerabildene til tross: Hetfield sliter med stemmen. Lydmannen sliter med Lars Ulrich.<br>

Og generelt er det mye halvveis som skjer.<br>

Bak bandet har de plassert drøyt 100 personer i t-skjorter med strektegninger av backkatalogen. De bidrar til å skape hjemmekos-stemning på den svære konserten. Bandet løper foran og bak dem. T-skjortekoret er mest interessert i å dokumentere begivenheten med mobilen.<br>

Forståelig.<br>

Været er for øvrig usaklig flott.<br>

Det var det også sist Metallica spilte.<br>

Det er åpenbart noe med Bergen og Metallica.</p>

<p>«For Whom The Bell Tolls» er tyngre, mer fokusert. Kirk Hammett viser fram Bela Lugosi-gitaren sin. Robert Trujillo er nesten usaklig bredbent. Ulrich hopper allerede bak settet.

Hetfield er mer og mer en blid statsmann med gitar.<br>

«Hey Bergen, I feel good! It is a beautiful night to get loud together – and tell Bergen that the Metallica family is alive.»<br>

Joda.<br>

Lyden er generelt ganske begredelig den første timen.<br>

Det mest sjarmerende som skjer er Hammetts vrenging av «Dovregubbens hall» i solospillet etter «Disposable Heroes».</p>

<p>Så, via «The Day That Never Comes» («We haven’t played that in a while», sier Hetfield) og fjorårets singel med den Eagles-lignende tittelen «Lords Of Summer», skjer det noe.

Hetfield blir til Hulk. «DO YOU WANT HEAVY? METALLICA GIVES YOU HEAVY BERGEN»

Og der sitter plutselig alt. På, av alle ting, «Sad But True». Publikum duver til «høi, høi, høi, høi». Hetfield plasserer seg laaangt til høyre på scenen. Mørket siver innover. Ulrich demper trommene med hele kroppen. Videre i «The Frayed Ends Of Sanity», tungt gull, og et stilig laserkrigshow på introen til «One».</p>

<p>Nå synger Hetfield bra. Enda bedre på «Master Of Puppets», der noen i publikum har snappet opp den gamle «Pancakes»-spøken og får den behørig med på skjermene.

En litt rart tilbakeslag: «The Memory Remains». Marianne Faithfulls ralling på plateversjonen blir overlatt til publikum. Ulrich er ute og dirigerer t-skjortekoret. Mens «Fade To Black» først snubler, krangler med lydmannen, før den blir løftet akkurat så høyt som storebroren til «Wherever I May Roam» og «Unforgiven» og alt det der skal være.<br>

Ulrich ligner mer og mer på Pingvinen i «Batman». Hetfield ligner mer og mer på Kjetil Siem.

«You guys are singing really good», sier Hetfield. «But do you know the old stuff?» Og så kjører de en voldsom «Seek And Destroy», der Turiljo får ta rundkast med bassen og Hetfield nok en gang kan belære t-skjorte-koret i gitartriks.</p>

<p>Selvsagt roter de det til med «Whiskey In The Jar». (Selv om den introduseres som «This song makes you dance. I know it does. It makes me.»).<br>

Selvsagt spiller de «Nothing Else Matters» akkurat så sårt at YouTube i dette øyeblikket kneler fordi 23 000 opplastninger av låten står i kø. Selvsagt viser de fram butikkprodukter (Metall-Ica?) som Metallica-plekteret og får voksne menn til å slåss over de hundrevis enorme Metallica-badeballene som kastes ut over dem under «Enter Sandman». Og selvsagt ler James Hetfield fremdeles like rått på slutten. Og så får alle lov til å takke hverandre.<br> Ulrich sier noe, til og med.<br>

«Metallica loves you, Bergen!»<br>

Ah.</p>

<strong>TOR MARTIN BØE</strong>

/images/Metallica.jpg

bf1VN\_SlVOo

Plateanmeldelse: <br>

Motörhead - «Bad Magic»

Motörhead skrider til verket med dødsforakt.

<p>Man kan påstå at Motörhead gir begrepet formelbasert nytt innhold. Men det er en sabla god formel de etter hvert hauggamle rockene så iherdig tilber. Gjengen skrider til verket med innbitt dødsforakt og skarpladde instrumenter. «Victory or die», kauker 69 år gamle Lemmy med bassgitaren høyt hevet. Og vi tror han. </p>

<p>Ryktene sier at han av helsemessige årsaker har byttet Jack & Coke med rødvin og vodka, eller noe i den duren. Han har neppe tatt konsultert Kari Jaquesson, men den seige rockeren har mer krutt i kroppen enn de fleste som har levd halvparten av tiden. Motörhead har ikke for vane å lage dårlige plater, selv om noen har vært måtelig forglemmelige. </p>

<p>«Bad Magic» hører med i øverste sjiktet av det gjengen har festet på tape de siste årene. Det er ildsprutende og energisk, passe bluesa og hardtrockende om hverandre. Bassen til Lemmy er både bass og gitar, trommegroovet til Mikkey Dee sprettent og tungt om hverandre, mens Phil Campell fyller de hullene han kan med duggfriske rock n´ roll-riff. </p>

<p>«Thunder & Lightning» og «Evil Eye» kan fort bli nye Motörhead-livefavoritter.</p>

<strong>TORGRIM ØYRE</strong>

/images/Motorhead.jpg

q9qh0upjgs0

Har kranglet i 20 år:<br>

Nå snakker Axl Rose og Slash sammen igjen

Etter å ikke ha snakket sammen på nesten 20 år, har nå Guns N´ Roses-vokalist Axl Rose og bandets tidligere gitarist Slash skværet opp.

<p>Sist de to bandkollegene delte scene var i 1996, og ifølge Uproxx Music var dette også siste gang de snakket sammen.<br>

Under et intervju med Piers Morgan Tonight i 2012, fortalte Slash at de to kuttet kontakten da han valgte å ikke signere kontrakten om å bli med videre sammen med den nye versjonen av bandet som Axl Rose hadde satt sammen.</p>

<p><strong>- En kreftsvulst<br></strong>

Etter uenighetene mellom de to musikerne har de begge, fram til nå, utelukket en framtidig gjenforening. Axl Rose gikk i 2009 så langt som å kalle sin tidligere kollega en kreftsvulst.<br>

- Kort fortalt, jeg anser han som en kreftsvulst det er best man fjerner, unngår, og jo mindre noen hørte fra han eller hans tilhengere, jo bedre, uttalte han i et intervju.

Nå ser det imidlertid ut til at de to har lagt konfliktene bak seg og begravd stridsøksa.</p>

<p><strong>Venner igjen</strong><br>

I et nytt intervju med svenske Aftonbladet TV sier gitaristen Slash at det var på tide med en forsoning mellom ham og Axl Rose.<br>

- Det er veldig kult at vi på dette punktet kan legge bak oss det negative som pågikk så lenge, sier Slash i intervjuet.<br>

- Det var så mye oppmerksomhet rundt bruddet. Det ble bygget opp til et monster som ledet til en fiendtlighet mellom oss som jeg ikke ønsket å fokusere på, sa gitaristen til Esquire i 2011.<br>

Om den originale Guns N´ Roses noen gang vil oppstå igjen, vil ikke gitaristen svare på. Men ifølge Mirorr svarte han «man skal aldri si aldri» da han ble stilt det samme spørsmålet under et intervju tidligere i år. Han vil imidlertid ikke bekrefte gjenforeningen Guns N´ Roses-fansen håper på.</p>

<p>- Det kan jeg ikke svare på, la oss ikke gå inn på det temaet, sier Slash i Aftonbladet-intervjuet.</p>

<strong>ISABELLE KARLSEN</strong>

/images/Slash.jpg

1w7OgIMMRc4

Sammy Hagar kaller Eddie van Halen for en løgner:<br>

Hardrock-legender i bitter krangel

Hardrock-gigantene Van Halen har fått en stripe i lakken etter at bandets eks-vokalist Sammy Hagar (67) er rasende på sin tidligere bandkollega, Eddie van Halen (60).

<p>Bakgrunnen er coverhistorien til det siste Billboard-magasinet som er et større intervju med Eddie van Halen – den legendariske Nederland-fødte gitaristen som startet det klassiske hardrockbandet Van Halen for drøyt 40 år siden.</p>

<p>Der hevder Eddie van Halen at han måtte lære bassist Michael Anthony – som var med fra starten og frem til 2006 – å spille, samtidig som han bagatelliserer bakgrunnsvokalen som var ett av Anthonys varemerker (ved siden av en bassgitar formet som en Jack Daniels-flaske).<br>

Uttalelsene har fått Sammy Hagar – som var Van Halens høyprofilerte vokalist i perioden mellom 1985 og 1996, samt under gjenforeningen av bandet mellom 2003 og 2005 – til å se rødt.</p>

<p>I et to minutter langt videoopptak på sin egen Facebook-side, deler han sin spontane reaksjon på Eddie van Halens kommentarer.<br>

– At Eddie sier at han måtte vise Michael hvordan han skulle spille og lære han alle disse sangene, det er det største tøvet jeg har hørt i hele mitt liv. Jeg var i det bandet i elleve år, det var aldri et videokamera involvert der Eddie viste han hva han skulle spille. Jeg skjønner ikke hvorfor de går løs på han på denne måten, freser Sammy Hagar.</p>

<p>Før han vrir kniven helt rundt:<br>

– F--- you, Eddie Van Halen, for å si noe sånt om Mikey. Du er en løgner, smeller det fra Hagar.

Billboard har forsøkt å få tak i Eddie van Halen for en kommentar til Sammy Hagars raseriutbrudd, uten å lykkes foreløpig.<br>

Det er David Lee Roth som i dag er tilbake bak mikrofonen hos Van Halen, mens Eddie van Halens egen sønn, Wolfgang van Halen, nå har blitt fast bassist.<br>

Med tanke på at Eddies bror, Alex van Halen, sitter bak trommene, har bandnavnet aldri tidligere hatt større relevans enn nå i 2015.</p>

<strong>STEIN ØSTBØ</strong>

/images/VanHalen.jpg

SwYN7mTi6HM